अव्यवस्था के साथ बोर्ड परीक्षा शुरू खुद उठाए डेस्क, कहीं बैठे टाट पर
हरियाणाविद्यालय शिक्षा बोर्ड की 10वीं और 12वीं की परीक्षाएं पहले दिन अव्यवस्था के साथ शुरू हुई। शहरी क्षेत्र के सभी परीक्षा केंद्रों पर पुलिस की तैनाती नहीं हो पाई। कहीं होमगार्ड के जवानों को तैनात रखा गया गया तो कहीं पुलिस पहुंची ही नहीं। परीक्षा से पहले परीक्षार्थियों को स्वयं डेस्क का प्रबंध करना पड़ा, कहीं टाट पट्टी पर ही परीक्षा देनी पड़ी। मंगलवार सुबह के सत्र में 10वीं जबकि सायंकालीन सत्र में 12वीं की परीक्षा हुई। जिलाभर के 91 परीक्षा केंद्रों पर 25 हजार से अधिक परीक्षार्थियों ने परीक्षा दी। परीक्षा का समय सुबह साढ़े 10 बजे था लेकिन साढ़े 8 बजे ही परीक्षार्थी पहुंचना शुरू हो गए। लेकिन अव्यवस्थाओं के चलते परीक्षार्थियों को परेशानियों का सामना करना पड़ा। पहले दिन 10वीं और 12वीं की अंग्रेजी की परीक्षा हुई।
परीक्षार्थियोंको स्वयं करनी पड़ी व्यवस्था
प्रावधानथा कि सभी परीक्षा केंद्र अधीक्षक एक दिन पहले सिटिंग प्लान के लिए स्कूलों में डेस्क का प्रबंध करेंगे। लेकिन खैरपुर के स्कूल स्थित परीक्षा केंद्र पर सिटिंग प्लान ही पहले तैयार नहीं हो पाया। मंगलवार सुबह परीक्षा से पहले विद्यार्थियों को स्वयं दूसरे कमरों से डेस्क लाने पड़े। इसके बाद ही परीक्षा शुरू हुई। इसके अलावा खैरपुर स्कूल, मेला ग्राउंड स्थित राजकीय कन्या वरिष्ठ माध्यमिक विद्यालय में भी अधिकतर विद्यार्थियों को टाट-पट्टी पर बैठकर ही परीक्षा देनी पड़ी। पुलिस के समय पर पहुंचने से व्यवस्था भी बिगड़ी।
^पहले दिन शांतिपूर्वक तरीके से परीक्षा संपन्न हो गई। फ्लाइंग टीमों ने निरीक्षण किया। पुलिस कंट्रोल रूम पर फोन करके माॅडल स्कूल में पुलिस नहीं पहुंचने की सूचना दी गई है। इसके बाद पुलिस कर्मी स्कूल में पहुंच गए।\\\'\\\' डॉ.यज्ञदत्त वर्मा, जिला शिक्षा अधिकारी, सिरसा
12वीं कीपरीक्षा में 3नकलचीपकड़े, बनाया केस
मंगलवारको परीक्षा के दौरान शिक्षा बोर्ड की फ्लाइंग ने औचक निरीक्षण किया। इस दौरान 12वीं की परीक्षा दे रहे 3 विद्यार्थियों को नकल करते हुए रंगे हाथों पकड़ा गया। तीनों के खिलाफ यूएमसी बना दी गई। बोर्ड की ओर से सिरसा में नियुक्त अधिकारी महेंद्र कुमार ने बताया कि 12वीं के परीक्षार्थियों में से 3 यूएमसी बनाई जबकि 10वीं की परीक्षा में नकल का एक भी मामला सामने नहीं आया।
माडल संस्कृति स्कूल में परिजन भीतर तक घुस आए, परिजनों को बाहर जाने के लिए निर्देश देते प्रिंसिपल सही राम।
राजकीय गर्ल्स स्कूल में बने परीक्षा केंद्र में टाट पर बैठकर परीक्षा देते छात्र।
खैरपुर के राजकीय वरिष्ठ माध्यमिक विद्यालय में परीक्षा से पहले ड्यूल डेस्क उठाकर ले जाते विद्यार्थी।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva